OpenLLM-France/wikimedia huggingface dataset:
# Universitat Victòria de Wellington

La Universitat Victòria de Wellington (Victoria University of Wellington en anglès; Te Whare Wānanga o Te Ūpoko o Te Ika a Māui en maori) és una universitat neozelandesa de Wellington, fundada el 1897 per Acta del Parlament, i que formava part de l'antiga Universitat de Nova Zelanda. Ofereix formació en Dret, Humanitats i Ciències, però també d'altres àmbits.
Deu el seu nom a la Reina Victòria del Regne Unit, ja que l'any en què es va fundar la Universitat va ser el 60è aniversari de la coronació d'aquesta. L'any 2004 va celebrar el seu centenari al Hunter Building, la seu original de la Universitat.
Recentment s'ha hagut d'expandir més enllà del campus de Kelburn i s'han inaugurat altres campus a Te Aro, Pipitea i Karori; el Wellington College of Education, fundat el 1880, es va fusionar amb la Universitat per a formar la Facultat d'Educació l'1 de gener de 2005.

## Organització
### Biblioteca

La Universitat compta amb una biblioteca, fundada el 1899, i que conserva aproximadament 1,3 milions de llibres, encara que avui dia també té accés a unes 70.000 publicacions periòdiques electròniques i impreses, i uns 200.000 llibres electrònics.

### Facultats i Escoles

* Facultat d'Arquitectura i Disseny
* Escola de Negocis Victoria
* Facultat d'Educació
* Facultat d'Enginyeria
* Facultat de Postgrau de Recerca
* Facultat d'Humanitats i Ciències Socials
* Facultat de Dret
* Facultat de Ciència
* Toihuarewa

### Centres i Instituts de Recerca

La Universitat compta amb més de 40 centres i instituts de recerca, entre els quals s'inclouen:
* MacDiarmid Institute for Advanced Materials and Nanotechnology
* Malaghan Institute of Medical Research
* Victoria University Coastal Ecology Laboratory
* Centre for Strategic Studies New Zealand
* Institute of Policy Studies
* Adam Art Gallery
* New Zealand Electronic Text Centre
* Antarctic Research Centre

## Alumni

    Categoria principal: Alumnes de la Universitat Victòria de Wellington
Entre els seus exalumnes hi trobem els polítics David Bennett, Chester Borrows, Bill English, Chris Finlayson, Craig Foss, Craig Foss, Tim Groser, Andrew Little i Meka Whaitiri, i també el químic Alan MacDiarmid, entre d'altres.

## Enllaços externs

* Web oficial (anglès)
* Associació d'Estudiants de Wellington (anglès)
* Biblioteca de la Universitat de Wellington (anglès)
# Bandera d'Almatret

La bandera oficial d'Almatret té la següent descripció:
    Bandera apaïsada, de proporcions dos d'alt per tres de llarg, blau clar, amb el revers de la mà dreta blanca i vestida amb el puny de fistó de cinc dents corbes negre de l'escut, d'alçària 7/9 de la del drap i amplària 8/27 de la llargària del mateix drap, al centre.
Va ser aprovada el 5 de juny de 2009 i publicada en el DOGC el 22 de juny del mateix any amb el número.

## Vegeu també

* Escuts i banderes del Segrià

## Referències

* ↑ «RESOLUCIÓ GAP/1716/2009, de 5 de juny, per la qual es dóna conformitat a l'adopció de la bandera del municipi d'Almatret.». DOGC num. 5405, 22-06-2009. [Consulta: 13 octubre 2009].
# Santa Calamanda

Santa Calamanda, verge i màrtir, és la santa patrona de Calaf. Venerada com a santa per l'Església catòlica, es tracta d'un personatge llegendari, probablement inexistent, la tradició del qual es va originar arran d'unes relíquies arribades a l'església. A partir d'elles, es va construir una història que vinculés aquestes relíquies a Calaf.

## Llegenda

El seu nom sembla procedir del llatí calamus —«canya» i en aquest cas, «amb forma de canya». Quasi res de la seva existència se sap amb certesa, i de la seva vida, les hagiografies en difereixen en gran manera. Segons una tradició, recollida per Joan Amades, hauria estat una calafina que hauria mort verge per desobeir el prefecte Dacià, governador d'Hispània; el seu martiri hauria estat el dia 5 de febrer del govern de Dioclecià (ço és l'any 303); una segona versió és que hauria estat una cristiana a qui el seu pare hauria tallat els braços perquè no pogués senyar-se. Una altra versió indica que hauria estat nada a Calaf, al llogaret de Soler Lladrús; companya de santa Úrsula de Colònia, hauria estat una de les onze noies degollades pels huns a Colònia quan tornaven d'una peregrinació a Roma; si fos així, hauria viscut entre el segle iii i el V.

## Veneració

El que sembla més estès és que les despulles de la santa van arribar a Calaf, on foren venerades amb devoció. Quan al segle xvii es construí l'església de Sant Jaume, hom les va guardar en la cripta que s'hi va construir a posta (1649). Coetàniament el papa Urbà VIII havia reconegut, per butlla pontifícia del 13 d'agost del 1624, el culte a la santa i la Confraria que li seria dedicada. La seva festa se celebra el 5 de febrer. Els goigs que li són dedicats (Goigs a llaor de la gloriosa Verge i Màrtir Santa Calamanda, filla i patrona de la Vila de Calaf on es guarda el seu Cap venerable, edició del 1985) tenen música de mossèn Llorenç Guiteras.
Segons l'Institut d'Estadística de Catalunya el 2012 hi havia 39 persones amb aquest nom a Catalunya, de les que 11 a l'Anoia, 9 al Barcelonès i 4 al Montsià.
La santa és venerada també al poble mexicà que porta el seu nom (Calamanda, poble de 1.700 habitants al municipi del Marqués, estat de Querétaro). Una imatge de la santa hi va ser portada el 2000 i hi fou solemnement coronada el 26 de maig del 2002. El poble en celebra la festa en l'aniversari de la coronació, a la darrera setmana de maig de cada any.

## Referències

* ↑ http://www.festes.org/articles.php?id=617

## Enllaços externs

* Història i tradició de santa Calamanda, per Joan Graells i Prat, i Goigs de la santa Arxivat 2016-03-03 a Wayback Machine.
* L'església de Sant Jaume de Calaf
# Bellveret

El Bellveret és un mirador natural de la serra Vernissa a la costa del castell de Xàtiva, situat per sobre de la nova ciutat de Xàtiva des d'on ofereix una vista privilegiada del castell, la ciutat, la seua horta i les esglésies de Sant Feliu i Sant Josep.

## Referències

* ↑ «Xàtiva antiga, La Costera del Castell, Bellveret». www.xativaturismo.com.
# Saratoga

«Saratoga» té aquests significats:
* Geografia:
** Saratoga (Califòrnia), població dels Estats Units a l'estat de Califòrnia.
** Saratoga (Carolina del Nord), població dels Estats Units a l'estat de Carolina del Nord.
** Saratoga (Indiana), població dels Estats Units a l'estat d'Indiana.
** Saratoga (Wyoming), població dels Estats Units a l'estat de Wyoming.
** Saratoga Springs (Nova York), població dels Estats Units a l'estat de Nova York.
* Miscel·lània:
** Batalla de Saratoga, enfrontament lliurat durant el transcurs de la Guerra d'Independència dels Estats Units.
** USS Saratoga (CV-3), portaavions de la Marina dels Estats Units.
** Saratoga (pel·lícula), pel·lícula protagonitzada per Clark Gable.
** Saratoga (grup), grup musical.
# Universitat Wesleyan d'Ohio

La Universitat Wesleyan d'Ohio (en anglès Ohio Wesleyan University), localitzada a Delaware (Ohio, Estats Units), és una universitat membre de l'Ohio Five League. Va ser fundada el 1844 per Adam Poe, i per Charles Elliott, diplomàtic i mestre.
# Santa Bárbara de Casa

Santa Bárbara de Casa és un municipi de la província de Huelva, dins la comunitat autònoma d'Andalusia.
El poble està situat a l'interior de la província, a 85 quilòmetres de la capital provincial, i a la frontera amb Portugal (tot i que el pas fronterer està situat al poble veí del Rosal de la Frontera).
Aquest municipi de l'Andévalo occidental es troba a 310 metres d'altitud sobre el nivell del mar. El terme municipal té una extensió de 144,8 km² i limita amb els municipis andalusos del Rosal de la Frontera, Cabezas Rubias, la Puebla de Guzmán i Paymogo.

## Política

L'actual batlle de Santa Bárbara de Casa és el socialista Leonardo Romero, qui ocupa aquest càrrec des de les eleccions municipals celebrades l'any 2019, comicis que va guanyar per majoria absoluta. Leonardo Romero va substituir al capdavant de l'Ajuntament Gonzala Gómez Santos, que havia estat batllessa del municipi des de les eleccions municipals celebrades l'any 2003. A les eleccions municipals de 2019, el PSOE revalidà la seva majoria, aconseguint el seu sisè regidor. Actualment, els nou regidors del consistori pertanyen a dos partits polítics diferents: 6 al PSOE i 3 a Independientes por Huelva. A les eleccions del 2019, va perdre la seva representació al consistori el Partit Popular, que havia obtingut un únic regidor l'any 2015.

## Economia

Les activitats econòmiques principals són la ramaderia i l'explotació forestal.
El sector ramader gira entorn del porc i l'ovella. Els porcs ibèrics que es crien a les deveses d'alzines i alzines sureres del municipi són destinats a la producció de pernil i embotits, mentre que de l'ovella se n'aprofita sobretot la llet per a la producció de formatge. Dins el terme municipal de Santa Bárbara de Casa, hom troba l'explotació ramadera Dehesa de Dos Hermanas, que produeix el formatge més conegut de tota la província.
La producció de fusta de pi i eucaliptus es destina a la factoria que l'empresa ENCE té a la ciutat de Huelva. Aquesta fàbrica és la primera subministradora de cel·lulosa del mercat espanyol.

## Població

Evolució demogràfica :
| 1991 | 1996 | 2001 | 2004 | 2008 | 2010 | 2015 | 2018 |
| 1.444 | 1.401 | 1.303 | 1.237 | 1.188 | 1.162 | 1.113 | 1.054 |

## Referències

* ↑ «Dos alcaldes del PP en el mar socialista del Andévalo» (en castellà). Huelva Información, 15-06-2019. [Consulta: 27 juliol 2019].
* ↑ «Un total de 27 alcaldes se estrenan en Huelva en este mandato, la mayoría bajo las siglas del PSOE» (en castellà). Europa Press, 22-06-2019. [Consulta: 27 juliol 2019].
* ↑ «Dehesa de Dos Hermanas logra tres medallas en la feria del queso más importante del mundo» (en castellà). Huelva Información, 12-11-2018. [Consulta: 27 juliol 2019].
* ↑ [«Pàgina d'ENCE - Huelva (castellà)». Arxivat de l'original el 2006-05-05. [Consulta: 17 juliol 2006]. Pàgina d'ENCE - Huelva (castellà)]
# Bellveí

* No s'ha de confondre amb Bellvei.
«Bellveí» té aquests significats:
* Bellveí (Anglès) és una edificació a Anglès, a la Selva
* Bellveí (Calders), un territori del terme municipal de Calders, al Moianès
* Bellveí (colònia industrial), colònia industrial del terme municipal de Calders, al Moianès
* Bellveí (la Pobleta de Bellveí), despoblat del terme municipal de la Torre de Cabdella, al Pallars Jussà
* Bellveí (Torrefeta i Florejacs), nucli de població de Torrefeta i Florejacs, a la Segarra
* Bellveí Nou, mas a Santa Coloma de Farners, a la Selva
# Saraswati (Gujarat)

Saraswati és un riu del Gujarat, relativament petit però considerat sagrat. Neix al sud-oest de les muntanyes Aravalli prop de la capella d'Amba Bhawani, i corre en direcció sud-oest per uns 175 km passant prop de Palanpur, Radhanpur, i Baroda. després passa per l'antiga ciutat de Patan o Anhilvada, i per Sidhpur, fins a desaiguar al Rann de Kutch prop d'Anvarpur. A l'oest de Patan el seu curs desapareix per uns quilòmetres però reapareix després; porta poca aigua excepte durant les pluges. La població més sagrada és Sidhpur on es fan cerimònies en honor dels difunts.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Évry

«Évry» té aquests significats:
* Évry (Essonne), municipi francès al departament de l'Essonne
* Évry (Yonne), municipi francès al departament del Yonne
* Évry-Grégy-sur-Yerre, municipi francès al departament de Sena i Marne
* Cantó d'Évry-Nord, cantó francès al districte d'Évry (departament d'Essonne)
* Cantó d'Évry-Sud, cantó francès al districte d'Évry (departament d'Essonne)
* Districte d'Évry, districte al departament francès de l'Essonne (regió de l'Illa de França)
# Sinan Paixà

Sinan Pasha, Sinan Paşa o Sinan Paixà és el nom dels següents personatges:
* Hadım Sinan Paşa (?-1517), gran visir otomà (1516-1517)
* Koca Sinan Paixà, (Topoyan, Albània, ~1520 - 1596) cinc vegades gran visir entre 1580 i 1596
* Koca Sinan Pasha o Sinanüddin Yusuf Paixà (Brusa, ~1440 - Edirne, 1486), savi, poeta i gran visir otomà
* Cığalazade Yusuf Sinan Paşa, (Messina, 1545-1605), militar, polític i gran visir otomà
* Sinan Paixà (almirall) (? -1553), almirall otomà i kapudan paixà (1550-1553)
* Mimar Sinan (Kayseri, 1489 - Constantinoble, 1588), arquitecte i enginyer civil otomà dels soldans Solimà I, Selim II i Murad III
# Unió Socialista

La Unió Socialista és una candidatura progressista i autonomista que es presentà per les Illes Balers a les eleccions generals del 1977.
En formaven part el Partit Socialista de les Illes, el Partit Socialista Popular, el Moviment Socialista d'Eivissa i Formentera i el Moviment Socialista de Menorca.
No obtingué representació a cap cambra de les Corts Generals, arreplegant el 5,1% del sufragis totals.
# Avicenna (cràter)

Avicenna és un cràter d'impacte lunar que es troba a la cara oculta de la Lluna, just més enllà de l'extrem occidental, a la vora nord del cràter Lorentz. Porta el nom del metge persa Avicenna. És al nord-nord-oest del cràter més gran Nernst, i al sud-est de Bragg.
La meitat nord d'Avicenna ha estat esborrada per impactes posteriors, que se superposen. La vora sud i el sud-est estan desgastades i erosionades, però el perfil encara se'n pot albirar. Hi ha un petit cràter que se'n situa a la vora meridional, tot i que aquesta formació està també erosionada. Hi ha petits cràters per tota la seua extensió sud de la planta.

## Cràters satèl·lits

Per convenció aquests elements s'identifiquen en els mapes lunars posant la lletra a la banda del punt mitjà del cràter que és més a prop d'Avicenna.
| Cràters satèl·lit | Avicenna Coordenades Diàmetre 40° 00′ N, 91° 06′ O﻿ / ﻿40.0°N,91.1°O﻿ / 40.0; -91.1﻿ (Avicenna E) 25 km G 39° 00′ N, 92° 00′ O﻿ / ﻿39.0°N,92.0°O﻿ / 39.0; -92.0﻿ (Avicenna G) 26 km R 38° 54′ N, 100° 06′ O﻿ / ﻿38.9°N,100.1°O﻿ / 38.9; -100.1﻿ (Avicenna R) 21 km |

## Vegeu també

* Annex: cràters de la Lluna.
* Selenografia.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Saratoga (Wyoming)

Saratoga és una població dels Estats Units a l'estat de Wyoming. Segons el cens del 2000 tenia 1.726 habitants.

## Demografia

Segons el cens del 2000, Saratoga tenia 1.726 habitants, 757 habitatges, i 482 famílies. La densitat de població era de 195,4 habitants/km².
Dels 757 habitatges en un 27,9% hi vivien nens de menys de 18 anys, en un 52,4% hi vivien parelles casades, en un 7,3% dones solteres, i en un 36,3% no eren unitats familiars. En el 31,8% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,79.
Per edats la població es repartia de la següent manera: un 23,1% tenia menys de 18 anys, un 5,2% entre 18 i 24, un 25,3% entre 25 i 44, un 28,9% de 45 a 60 i un 17,6% 65 anys o més.
L'edat mediana era de 43 anys. Per cada 100 dones de 18 o més anys hi havia 101,2 homes.
La renda mediana per habitatge era de 37.135 $ i la renda mediana per família de 45.362 $. Els homes tenien una renda mediana de 32.446 $ mentre que les dones 20.489 $. La renda per capita de la població era de 23.376 $. Entorn del 8,4% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saratoga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Saratoga». American Fact Finder. Oficina del Cens dels Estats Units, 12-01-2010.
# Ľubotice

Ľubotice és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1298.
# South Point (Ohio)

South Point és una població dels Estats Units a l'estat d'Ohio. Segons el cens del 2000 tenia 3.742 habitants.

## Demografia

Segons el cens del 2000, South Point tenia 3.742 habitants, 1.485 habitatges, i 1.131 famílies. La densitat de població era de 597 habitants per km².
Dels 1.485 habitatges en un 31% hi vivien nens de menys de 18 anys, en un 61,8% hi vivien parelles casades, en un 10,2% dones solteres, i en un 23,8% no eren unitats familiars. En el 21,1% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,1% tenia menys de 18 anys, un 8,3% entre 18 i 24, un 27,8% entre 25 i 44, un 25,5% de 45 a 60 i un 15,3% 65 anys o més.
L'edat mediana era de 39 anys. Per cada 100 dones de 18 o més anys hi havia 89,4 homes.
La renda mediana per habitatge era de 33.110 $ i la renda mediana per família de 34.560 $. Els homes tenien una renda mediana de 32.439 $ mentre que les dones 21.496 $. La renda per capita de la població era de 15.296 $. Aproximadament el 9% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- South Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Triplophysa tenuis

Triplophysa tenuis és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a l'Afganistan, la Xina (riu Tarim i Gansu) i l'Iran.

## Referències

* 1 2 FishBase (anglès)
* ↑ Institute of Hydrobiology, Academia Sinica, Shanghai Natural Museum and Ministry of Agriculture of China 1993. The freshwater fishes of China in coloured illustrations. Vol. 3 Institute of Hydrobiology, Academia Sinica and Shanghai Natural Museum and Ministry of Agriculture of China. 166 p.

## Bibliografia

* Day, F. 1877. On the fishes of Yarkand. Proceedings of the Zoological Society of London. 1876 (pt 4): 781-807.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nalbant, T.T. i P.G. Bianco 1998. The loaches of Iran and adjacent regions with description of six new species (Cobitoidea). Ital. J. Zool. 65:109-125.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Unió Siríaca del Líban

La Unió Siríaca del Líban (en siríac ܓܰܒܐ ܕܚܘܝܕܐ ܣܘܪܝܝܐ ܒܠܒܢܢ, Gabo D'Huyodo Suryoyo B Lebnon; en anglès Syriac Union Party in Lebanon) és un partit polític libanès nacionalista siríac/arameu fundat el 29 de març del 2005. El seu líder és Ibrahim Mrad que també dirigeix el Consell de la Unitat Patriòtica de Beth-Nahrin (Huyodo d Bethnahrin Athronoyo, HBA), que inclou organitzacions siríaques i assíries del Líban i Europa.

## Enllaços externs

* Organització a Suècia Arxivat 2011-07-15 a Wayback Machine.